Publication: Magyar Közlöny
Issue: MK-1998-91 (Year: 1998, Number: 91)
Era: 1990-2004
Section: 9. A Kossuth- és Széchenyi-díj adományozási szabályzatáról szóló 1101/1996. (X. 2.) Korm. határozat 2. a) pontjának helyébe a következő rendelkezés lép:
Paragraph Index: 152

9. A Kossuth- és Széchenyi-díj adományozási szabályzatáról szóló 1101/1996. (X. 2.) Korm. határozat 2. a) pontjának helyébe a következő rendelkezés lép: „2. a) A Kormány a Díj adományozására vonatkozó javaslatok elbírálására, a kitüntetésekre vonatkozó ajánlások megtételére Kossuth- és Széchenyi-díj Bizottságot (a továbbiakban: Bizottság) hoz létre. A Bizottság 25 tagú, elnöke a miniszterelnök, titkára a Miniszterelnöki Hivatal közigazgatási államtitkára. A Bizottság tagjai: — a bizottság tagságra vonatkozó felkérés elfogadása esetén a Magyar Tudományos Akadémia elnöke, — a Miniszterelnöki Hivatalt vezető miniszter, — a nemzeti kulturális örökség minisztere, — a b) pont szerinti albizottságok elnökei, — a Kossuth- és Széchenyi-díjjal, illetve az Állami Díjjal rendelkezők, továbbá az akadémikusok, az egyetemi tanárok, a tudományos, a műszaki-gazdasági, a művészeti és a kulturális élet kiemelkedő képviselői köréből a Kormány által 5 éves időtartamra kinevezett személyek. A Bizottság évente legalább két ülést tart, a működésével kapcsolatos ügyviteli teendőket titkára látja el.”

Source: https://magyarkozlony.hu/hivatalos-lapok/4f5e32218f793b69863f888e45dd0b5d0b9cc821/dokumentumok/3651369af8ee9614268f834345be3edce884d108/letoltes